b'\n_START_ARTICLE_\nRiboza\n_START_SECTION_\nEnantiomera\n_START_PARAGRAPH_\nD-izomer je sestavina ribonukleinskih kislin, nekaterih koencimov, vitamina \xe1\xb4\xae\xc2\xb9\xc2\xb2 in razli\xc4\x8dnih glikozidov. L-riboza je sinteti\xc4\x8dna spojina, ki se ne nahaja v naravi in je predmet omejenega zanimanja.\n_START_SECTION_\nZgodovina\n_START_PARAGRAPH_\nD-ribozo je leta 1891 prvi opisal Emil Fischer. Gre za enantiomerno obliko D-arabinoze (na atomu C\'-2) in tudi ime riboza je nastalo iz premetanja \xc4\x8drk besede arabinoza.\n_START_SECTION_\nZgradba\n_START_PARAGRAPH_\nRiboza je aldopentoza, kar pomeni, da gre za monosaharid, sestavljen iz 5 ogljikovih atomov in da je v necikli\xc4\x8dni obliki na enem koncu molekule aldehidna funkcionalna skupina. Glede na dogovorjeno o\xc5\xa1tevil\xc4\x8devanje monosaharidov so ogljikovi atomi opredeljeni od C1\' (C v aldehidni skupini) do C5\'. Deoksiriboza, ki se nahaja v DNK, se od riboze razlikuje v tem, da ima na mestu C2\' nameto OH-skupine vodikov atom._NEWLINE_Kot \xc5\xa1tevilni drugi monosaharidi se riboza v vodni raztopini nahaja tako v linearni obliki H-(C=O)-(CHOH)\xe2\x82\x84-H kot v obeh mo\xc5\xbenih cikli\xc4\x8dnih oblikah: kot ribofuranoza ("C3\'-endo") s 5-\xc4\x8dlenskim obro\xc4\x8dem ali kot ribopiranoza ("C2\'-endo") s 6-\xc4\x8dlenskim obro\xc4\x8dem. Prevladuje ribofuranozna oblika._NEWLINE_D oziroma L v imenu se nana\xc5\xa1ata na kiralni ogljikov atom, ki je najbolj oddaljen od aldehidne skupine, torej C4\'. Pri D-ribozi ima ta ogljikov atom, kot velja za vse D-sladkorje, enako konfiguracijo kot v D-gliceraldehidu.\n_START_SECTION_\nFosforilacija\n_START_PARAGRAPH_\nV celici se mora D-riboza fosforilirati, preden se lahko uporabi. Encim, ki omogo\xc4\x8di pretvorbo D-riboze v D-ribozo 5-fosfat, se imenuje ribokinaza. Po pretvorbi se lahko D-riboza 5-fosfat uporabi za proizvodnjo aminokislina|aminokislin triptofan in histidin ali pa vstopi v pentozafosfatno pot.'